Občinska uprava Mestne občine Velenje izdaja na podlagi 262. člena v povezavi z 260. členom Zakona o urejanju prostora (Uradni list RS, št. 199/21, 18/23 - ZDU-1O), 111. člena Zakona o zemljiški knjigi (Uradni list RS, št. 58/03, 45/08, 37/08 - ZST-1, 28/09, 25/11, 14/15 - ZUUJFO, 23/17 - ZDOdv, 69/17, 11/18 - ZIZ-L, 16/19 - ZNP-1, 121/21), sklepa Sveta Mestne občine Velenje z dne 19. 6. 2023, v skladu z Zakonom o splošnem upravnem postopku (Uradni list RS, št. 24/06 - uradno prečiščeno besedilo, 105/06 - ZUS-1, 126/07, 65/08, 8/10, 82/13, 36/20 - ZZUSUDJZ, 61/20 - ZZUSUDJZ-A, 175/20 - ZIUOPDVE, 203/20 - ZIUPOPDVE, 3/22 - ZDeb), v upravni zadevi prenehanje statusa javnega dobra po uradni dolžnosti naslednjo

**UGOTOVITVENO ODLOČBO**

1. **Na nepremičnini z ID znakom parcela 964 2035/3 (v izmeri 51 m2), se ukine status javnega dobra in postane last Mestne občine Velenje.**
2. **Na nepremičnini z ID znakom parcela 964 2035/3, se vknjiži lastninska pravica v korist in na ime Mestna občina Velenje, Titov trg 1, 3320 Velenje, matična številka: 5884268000, do celote.**
3. **V postopku niso nastali posebni stroški.**

Obrazložitev:

V skladu z Zakonom o stvarnem premoženju države in samoupravnih lokalnih skupnosti (Uradni list RS, št. 11/18, 79/18, 61/20 – ZDLGPE in 175/20) Mestna občina Velenje vodi postopek za prodajo nepremičnine, navedene v izreku te odločbe.

Navedena nepremičnina je v zemljiški knjigi vpisana kot javno dobro, vendar ni več v funkciji javnega dobra, zato jo je potrebno izvzeti iz režima javnega dobra in prenesti v last naslovnega organa, kot sledi:

V skladu s 262. členom v povezavi z 260. členom Zakona o urejanju prostora (Uradni list RS, št. 199/21), se javnemu dobru status lahko odvzame z ugotovitveno odločbo, ki jo na podlago sklepa občinskega sveta po uradni dolžnosti izda občinska uprava. Status javnega dobra med drugim preneha, če je zemljišču onemogočena njegova splošna raba. Iz vpogleda v spletni portal Geodetske uprave RS e-prostor izhaja, da je Mestna občina Velenje, Titov trg 1, Velenje, upravljavec nepremičnine z ID znakom parcela 964 2035. V zvezi s tem je Svet Mestne občine Velenje na svoji seji dne 19. 6. 2023 sprejel sklep, da se nepremičnina iz izreka te odločbe izvzame iz režima javnega dobra. Sklep Sveta Mestne občine Velenje je bil objavljen v Uradnem vestniku Mestne občine Velenje, št. 11/23.

V konkretnem primeru zgoraj navedena nepremičnina v katastrski občini 964 Velenje ni več v funkciji javnega dobra, s katero bi se zagotavljal dostop do površin na tem območju ali bi se z njo zagotavljala druga splošna raba v korist vsakogar. Torej ne služi več namenu, zaradi katerega je v zemljiški knjigi vpisana kot javno dobro, zato se lahko izvzame iz tega režima in prenese v last Mestne občine Velenje.

Na podlagi navedenega sklepa občinskega sveta in objave tega sklepa v Uradnem vestniku Mestne občine Velenje, je naslovni organ izdal odločbo, na podlagi katere se bo po njeni pravnomočnosti v zemljiški knjigi ukinil status javnega dobra na nepremičnini iz izreka sklepa.

Vročitev te odločbe se izvede z javnim naznanilom na oglasni deski in na spletni strani Mestne občine Velenje.

Ta odločba je takse prosta v skladu z 22. členom Zakona o upravnih taksah (Ur. list RS, št. 106/10 - uradno prečiščeno besedilo, 14/15 – ZUUJFO, 84/15 - ZZelP-J, 32/16 in 30/18 – ZKZaš, 189/20 - ZFRO).

**Pouk o pravnem sredstvu:**

Zoper to odločbo je dopustna pritožba pri županu Mestne občine Velenje, Titov trg 1, 3320 Velenje, v roku 15 dni po vročitvi te odločbe. Pritožba se poda priporočeno pisno ali ustno na zapisnik, pri organu, ki je odločbo izdal. Upravna taksa za pritožbo zoper odločbo po tar. št. 2 ZUT znaša 18,10 €.

Številka: 4780-0030/2023-3

Datum: 29. 6. 2023

|  |  |
| --- | --- |
|  |  |
| Postopek vodila: | V postopku odločil: |
| Suzana Žinić,univ. dipl. prav. | **mag. Iztok MORI** |
|  | **direktor občinske uprave** |
|  |  |

*Vročitev:*

* *z javnim naznanilom na oglasni deski Mestne občine Velenje in na spletni strani Mestne občine Velenje.*

*(Vročitev te odločbe se opravi po 94. členu Zakona o splošnem upravnem postopku (Uradni list RS, št. 24/06 - uradno prečiščeno besedilo, 105/06 - ZUS-1, 126/07, 65/08, 8/10, 82/13, 36/20 - ZZUSUDJZ, 61/20 - ZZUSUDJZ-A, 175/20 - ZIUOPDVE, 203/20 - ZIUPOPDVE, 3/22 - ZDeb) z javnim naznanilom. Vročitev velja za opravljeno po poteku 15 dni od dneva, ko je bilo naznanilo objavljeno na oglasni deski in na spletni strani Mestne občine Velenje).*